Björk Guðmundsdóttir, tónlistarkona, segir Katrínu Jakobsdóttur, forsætisráðherra, hafa svikið sig og sænska aðgerðasinnann Gretu Thunberg. Katrín hafi lofað að lýsa yfir neyðarástandi í loftslagsmálum 2019. Björk greinir frá þessu í viðtali í The Guardian sem birtist í morgun. Hún segir þær Thunberg hafa verið með samkomulag við Katrínu um að hún myndi lýsa yfir neyðarástandi í loftslagsmálum á viðburði 2019. Þær hafi vonast til að það setti þrýsting á stjórnvöld hérlendis um aðgerðir í loftslagsmálum. Þegar Katrín átti að gefa út yfirlýsinguna hafi hún hætt við á seinustu stundu að sögn Bjarkar. Hún segir Katrínu ekkert hafa gert fyrir umhverfið í stjórnartíð sinni.
Tónlistarkonan Björk Guðmundsdóttir segir Katrínu Jakobsdóttur forsætisráðherra hafa svikið loforð sem hún gaf henni og Gretu Thunberg um að lýsa yfir neyðarástandi í loftslagsmálum. Katrín segir að málið horfi ekki þannig við henni.